Začervenaná pokožka
Mám začervenanú pokožku na hrudníku, nad prsiami. Nebolí to, nesvrbí to a je to o veľkosti 10x15cm. Trvá to už dlho a nemizne to. Občas sa stane, že je to až bordovej farby. Prosím, poraďte, čo to môže byť. Prípadne, či s tým ísť k lekárovi. Ďakujem.
Dobrý deň.
Ďakujeme za Vašu otázku.
Začervenanie pokožky na hrudníku, ktoré pretrváva dlhšiu dobu a nebolí ani nesvrbí, môže mať viacero príčin. Môže sa jednať o podráždenie pokožky alebo dermatitídu, rosaceu, kožné infekcie, alergiu, avšak môže sa jednať aj závažnejšie ochorenie. Žiaľ, v našej kompetencii nie je stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. Z tohto dôvodu odporúčam podstúpiť lekárske vyšetrenie čo najskôr-
Prajem pekný zvyšok dňa.
S pozdravom
Mgr. Barbora Bičanovská